wickkiey/tamil-wikipedia-chunked huggingface dataset:
# கண்பத்சிங் வெஸ்டாபாய் வாசவா

## அரசியல் வாழ்க்கை

இவர் சூரத் மாவட்டத்தில்]] மங்க்ரோல் சட்டமன்றத்தொகுதியிலிருந்து 2002, 2007, 2012 ஆகிய தேர்தல்களில் மூன்று முறை பாரதிய ஜனதா கட்சி வேட்பாளராக தேர்ந்தெடுக்கப்பட்டார். சபாநாயகராகவும், சட்டசபை வரலாற்றில் இளைய சபாநாயகராகவும் பணியாற்றிய முதல் பழங்குடித் தலைவராவார். இவர் பிப்ரவரி 2011இல் சட்டப் பேரவைத் தலைவராகத் தேர்ந்தெடுக்கப்பட்டு, திசம்பர் 2012 வரை பணியாற்றினார். மேலும், திசம்பர் 2012 முதல் நவம்பர் 2014 வரை 13<sup>வது</sup> குஜராத் சட்டமன்றத்தில் வன மற்றும் சுற்றுச்சூழல், பழங்குடியினர் நலன், சட்டம் மற்றும் நாடாளுமன்ற விவகாரங்களுக்கான அமைச்சரவையிலும் பணியாற்றினார். மீண்டும் நவம்பர் 2014இல் சட்டசபை பேரவைத் தலைவராகத் தேர்ந்தெடுக்கப்பட்டு, 7 ஆகஸ்ட் 2016 வரை பணியாற்றினார்.
# இராமன்லால் வோரா

**இராமன்லால் வோரா** (*Ramanlal Vora*) இந்தியாவின் குசராத்து மாநிலத்தைச் சேர்ந்த பாரதிய ஜனதா கட்சியின் இந்திய அரசியல்வாதி ஆவார். 1995 முதல் 2017 வரை தொடர்ந்து ஐந்து முறை குஜராத் சட்டமன்றத்திற்கு தேர்ந்தெடுக்கப்பட்டார். 22 ஆகஸ்ட் 2016 முதல் குசராத்து சட்டமன்றத்தின் பேரவைத் தலைவராக பணியாற்றினார். இவர் 2017 குஜராத் சட்டமன்றத் தேர்தலில் தசாடா தொகுதியிலிருந்து இந்திய தேசிய காங்கிரசு வேட்பாளர் நௌசாத்ஜி சோலங்கியிடம் தோற்றார்.
# இராஜேந்திரா திரிவேதி

வழக்கறிஞர் **இராஜேந்திர சூர்யபிரசாத் திரிவேதி** (*Rajendra Suryaprasad Trivedi*), **இராஜுபாய் வக்கீல்** என்றும் அழைக்கப்படும் இவர், குஜராத் சட்டமன்றத்தின் பேரவைத் தலைவராக இருந்தார். மேலும், குஜராத் அரசில் விஜய் ருபானி அமைச்சகத்தில் விளையாட்டு, இளைஞர் மற்றும் கலாச்சார நடவடிக்கைகள் துறை (தனிப் பொறுப்பு), யாத்திரை மேம்பாட்டு ஆகிய துறைகளின் அமைச்சராக இருந்தார்.  
இவர், வடோதரா மாவட்டத்தின் இராவ்புரா சட்டமன்றத் தொகுதியிலிருந்து உறுப்பினராக பணியாற்றுகிறார். இவர் 2017 குஜராத் சட்டமன்றத் தேர்தலில் இத்தொகுதியிலிருந்து 40000 வாக்குகள் வித்தியாசத்தில் தேர்ந்தெடுக்கப்பட்டார்.
# சுவ்ரி

**சுவ்ரி** (*Sewri*) என்பது இந்தியாவின் மகாராட்டிரத்தில், தெற்கு மும்பையின் கிழக்கு விளிம்பில் உள்ள ஒரு பகுதி ஆகும். இது மத்திய இரயில்வே துறைமுகப் பாதையில் உள்ள ஒரு தொடருந்து நிலையத்தின் பெயராகும்.  
சுவ்ரி (இது ஷிவ்டி / எனவும் அழைக்கப்படுகிறது) மும்பையின் ஏழு தீவுகளில் ஒன்றான பரேல் தீவின் கிழக்கில் உள்ள ஒரு பகுதி இது ஆகும். சுவ்ரியில் 1770 ஆம் ஆண்டுக்கு முற்பட்ட ஒரு கோட்டை உள்ளது. அக்ரி-கார்டிகல்ச்சர் சங்கமானது சுவ்ரியில் தோட்டங்களை அமைத்தது. அவை 1865 ஆம் ஆண்டில் பம்பாய் நகராட்சி ஆணையராக இருந்த ஆர்தர் க்ராஃபோர்டால் ஐரோப்பியர்களுக்கான கல்லறை தொட்டத்தை அமைக்க கையகப்படுத்தப்படது. சுவ்ரியின் பெரும் பகுதிகளானவை பம்பாய் துறைமுகப் பொறுப்புக் கழகத்துக்குச் சொந்தமானவையாகவும். 1996 ஆம் ஆண்டில், சுவ்ரியின் சதுப்புநிலப்பகுதிகள் பாதுகாக்கப்பட்ட சுற்றுச்சூழல் பகுதியாக அறிவிக்கப்பட்டது. இந்தியாவின் பிற பகுதிகளில் இருந்து குறைந்த அளவிலான தடும்ப நாரைகள் இந்த சதுப்புநிலங்களுக்கு இனப்பெருக்கம் செய்ய வருகின்றன. கடலோரப் பகுதியான இந்த சுவ்ரி பகுதியில் அலையாத்தி மரங்களும், நீர்த்தடங்களும் உள்ளன. இங்குள்ள சதுப்பு நிலங்களில் ஒவ்வொரு ஆண்டும் அக்டோபர் முதல் மார்ச் வரையிலான காலத்தில் பூநாரைகள் வந்தடைகின்றன. சுவ்வரி தொடருந்து நிலையத்திலிருந்து 20 நிமிட நடைதூரத்தில் இந்த சதுப்பு நிலப்பகுதி உள்ளது.  
இப்பகுதியில் உள்ள துறைமுக மேம்பாட்டுக் கழகத்திற்கு சொந்தமான நிலப்பகுதிகளில் மேம்பாட்டு பணிகளுக்காக திறக்கப்பட்டதன் விளைவாக இந்த பகுதியில் நிறைய கட்டுமான பணிகள் மேற்கொள்ளப்பட்டுள்ளன. மும்பை பெருநகர பிராந்திய மேம்பாட்டு ஆணையத்தால் மும்பை கடல் வழிப் பாலம் அமைக்க திட்டமிடப்பட்டுள்ளது. இந்த கட்டுமானப் பணிகளானது வலசை வரும் பூநாரைகளின் வாழ்விடத்துக்கு அச்சுறுத்தலாக முடியும் என சூழலியலாளர்கள் கூறுகின்றனர்.
# சுவ்ரி

## சுவ்ரி பூநாரை முனை

சுவ்ரி பூநாரை முனையானது சுவ்ரி தொடருந்து நிலையத்திலிருந்து சுமார் ஒரு கிலோமீட்டர் தொலைவில் உள்ளது. இந்த முனையில் பெருமளவிலான சதுப்பு நிலப் பகுதிகள் உள்ளன. அவை குளிர்காலத்தில் பூநாரைகளுக்கு பாதுகாப்பான வாழ்விடமாக உள்ளன. குளிர்காலத்தில் ஒவ்வொரு ஆண்டும் அக்டோபர் மற்றும் மார்ச் மாதங்களுக்கு இடையில் இந்தியாவின் பிற பகுதிகளில் இருந்து ஏராளமான பூநாரைகள் இந்த சதுப்பு நிலத்திற்கு வலசை வருகின்றன.
# சுவ்ரி

## இதையும் பார்க்கவும்

- சுவ்ரி பூநாரை முனை பம்பாய்
# சுவ்ரி பூநாரை முனை பம்பாய்

**சுவ்ரி பூநாரை முனை மும்பை** (*Sewri Flamingo Point Bombay*) என்பது இந்தியாவின், மகாராட்டிர மாநிலத்தில், மும்பையின் சுவ்ரி பகுதிக்கு அருகில் உள்ள ஒரு இடம் ஆகும்.  
சுவ்ரி பூநாரை முனையானது மும்பையின் சுவ்ரி தொடருந்து நிலையத்தில் இருந்து ஒரு கிலோமீட்டர் தொலைவில், 20 நிமிட நடை தூரத்தில் உள்ளது.  
இந்த முனையில் சதுப்பு நிலத்தின் பெரிய பகுதிகள் உள்ளன. அவை குளிர்காலத்தில் பூநாரைகளுக்கு பாதுகாப்பான வாழ்விடமாக இருப்பதுடன், போதுமான உணவு கிடைக்கும் இடமாகவும் உள்ளது. ஒவ்வோராண்டும் பூநாரைகள் தங்கள் இனப்பெருக்கப் பகுதியான குசராத்தின் கட்ச் பகுதியில் இருந்து பெரும் எண்ணிக்கையில் தங்கள் குஞ்சுகளையும் அழைத்துக் கொண்டு இங்கு வந்தடைகின்றன. அவை அக்டோபர் முதல் மார்ச் மாதம் வரை வந்து தங்குகிறன. மற்ற பறவை இனங்களும் உணவுக்காக இங்கு வருகின்றன.
# சுவ்ரி பூநாரை முனை பம்பாய்

## இதையும் பார்க்கவும்

சுவ்ரி
# அலபன் பந்தோபாத்யாய்

**அலபன் பந்தோபாத்யாய்** (*Alapan Bandyopadhyay*) (பிறப்பு 17 மே 1961) முன்னாள் இந்திய ஆட்சிப் பணி அதிகாரியும், மேற்கு வங்காள அரசின் முன்னாள் தலைமைச் செயலாளருமாவார். இவர் 1 ஜூன் 2021 முதல் முதல்வர் மம்தா பானர்ஜியின் முதன்மை ஆலோசகராக இருக்கிறார்.
# அலபன் பந்தோபாத்யாய்

## தொழில்

அலபன், மேற்கு வங்கத்தைச் சேர்ந்த இந்திய ஆட்சிப் பணி தொகுதி-1987இன் அதிகாரியாக இருந்தார். ஹவுரா, வடக்கு 24 பர்கனா மாவட்டம், தெற்கு 24 பர்கனா மாவட்டம் மாவட்டங்களின் மாவட்ட நீதிபதியாகவும் இருந்தார். கொல்கத்தா நகராட்சி ஆணையராகவும் பணியாற்றினார். போக்குவரத்து, குறு, சிறு மற்றும் நடுத்தர நிறுவனங்கள் (எம்எஸ்எம்இ), வர்த்தகம் மற்றும் தொழில், தகவல் மற்றும் கலாச்சாரம் மற்றும் உள்துறை ஆகிய பல துறைகளின் முதன்மை செயலாளராக இவர் பணியாற்றினார். 2015இல் இடைக்கால மாநில தேர்தல் ஆணையராகவும் பணியாற்றினார்.
# ஜகதீப் தன்கர்

**ஜக்தீப் தன்கர்** (*Jagdeep Dhankhar*) (பிறப்பு 18 மே 1951) இந்திய அரசியல்வாதியும், பாரதிய ஜனதா கட்சியின் முன்னாள் தலைவருமாவார். 2022 வரை, இவர் மேற்கு வங்கத்தின் ஆளுநராகப் பணியாற்றினார். இந்தியாவின் உச்ச நீதிமன்றத்தில் வழக்கறிஞராக இருந்தார். மேலும் 1989 முதல் 1991 வரை மக்களவை உறுப்பினராகவும் இருந்தார். 2022 ஆகத்து 11 முதல் 2025 சூலை 22 வரை 14-ஆவது குடியரசுத் துணைத் தலைவராகப் பதவி வகித்தார்.
# ஜகதீப் தன்கர்

## ஆரம்பகால வாழ்க்கை

தன்கர், 1951 மே 18 அன்று ராஜஸ்தான் மாநிலத்திலுள்ள கித்தானா என்ற சிறிய கிராமத்தில் பிறந்தார். சித்தோர்கர் சைனிக் பள்ளியில் தனது பள்ளிக் கல்வியை முடித்த பின்னர், செய்ப்பூர், ராஜஸ்தான் பல்கலைக்கழகத்தில் பட்டம் பெற்றார்.
# ஜகதீப் தன்கர்

## அரசியல்

இவர். ராஜஸ்தானில் சுன்சுனூ மக்களவைத் தொகுதியிலிருந்து 1989-91 வரையிலான காலத்தில் ஒன்பதாவது மக்களவையில், ஜனதா தளத்தை பிரதிநிதித்துவப்படுத்தும் நாடாளுமன்ற உறுப்பினராக இருந்தார். ராஜஸ்தானின் கிஷன்கர்ட் தொகுதியிலிருந்து 1993-98 வரையிலான காலத்தில் ராஜஸ்தானின் 10-ஆவது சட்டமன்றத்தில் சட்டமன்ற உறுப்பினராகவும் இருந்தார். மேலும், ராஜஸ்தான் உயர் நீதிமன்ற வழக்கறிஞர்கள் சங்கத்தில் முன்னாள் தலைவருமாவார்.
# ஜகதீப் தன்கர்

## 2022 துணைக்குடியரசுத் தலைவர் தேர்தல்

சூலை 2022-இல், பாஜக தனது தேசிய ஜனநாயகக் கூட்டணியின் வேட்பாளராக 2022-ஆம் ஆண்டு 2022 தேர்தலுக்கான இந்தியத் துணைத் தலைவர் பதவிக்கு தன்கரை பரிந்துரைத்தது.
# ஜகதீப் தன்கர்

## இதையும் பார்க்கவும்

- மேற்கு வங்காள ஆளுநர்களின் பட்டியல்
- இந்தியக் குடியரசுத் துணைத் தலைவர் தேர்தல் 2022
- இந்தியக் குடியரசுத் துணைத் தலைவர்களின் பட்டியல்
# அப்துல் சலாம் அசிமி

**அப்துல் சலாம் அசிமி** (*Abdul Salam Azimi*) ஆப்கானிசுத்தான் நாட்டின் பரா மாகாணத்தில் 2006ஆம் ஆண்டு மே மாதம் முதல் 2014ஆம் ஆண்டு அக்டோபர் மாதம் வரை ஆப்கானிசுத்தானின் முதன்மை நீதிபதியாக இருந்தார். ஆப்கானிசுத்தான் உச்ச நீதிமன்றத்தின் தலைவராகவும் இவர் இருந்தார். அப்துல் சலாம் 1936ஆம் ஆண்டில் பிறந்தார்.  
அமெரிக்காவின் ஒமாகாவில் உள்ள நெப்ராசுகா பல்கலைக்கழகத்தில் முன்னாள் பேராசிரியராக இருந்த இவர் ஆப்கானிசுதான் நாட்டின் குடியரசுத் தலைவர் அமீத் கர்சாயின் சட்ட ஆலோசகராக பணியாற்றினார். ஆப்கானிசுத்தானின் 2004 ஆம் ஆண்டு அரசியலமைப்பை எழுத அப்துல் சலாம் உதவினார். அலிசாய் பழங்குடியினரின் பசுட்டூன் இனத்தைச் சேர்ந்த இவர் 1979ஆம் ஆண்டு சோவியத் படையெடுப்புக்கு முன்னர் தனது குடும்பத்தினருடன் ஆப்கானிசுத்தானின் காபூல் மாகாணத்தில் வசித்து வந்தார். 1981ஆம் ஆண்டு பொதுவுடமைக் கட்சியின் ஆட்சி வீழ்ச்சியடைந்த பின்னர் உள்நாட்டுப் போர் மூண்டது. இதனால் நாட்டை விட்டு வெளியேற வேண்டிய கட்டாயம் இவருக்கு ஏற்பட்டது.  
அப்துல் சலாமுக்கு மூன்று மகள்கள் மற்றும் மூன்று மகன்கள் உள்ளனர். இதில் ஒருவர் அப்துல் கபார் அசிமி.ஓமாகா, நெப்ராசுகாவில் படித்தவர் ஆவார். ஓமகாவில் உள்ள நெப்ராசுகா பல்கலைக்கழகத்தில் பட்டமும் பெற்றார். மற்றொருவர் அனான் அசிமி. இவரும் ஓமகாவில் உள்ள நெப்ராசுகா பல்கலைக்கழகத்தில் படித்தார். ஓமாகா பகுதியில் மரியாதைக்குரிய ஆசிரியராகத் திகழ்ந்தார். ஒரு தலைமை நீதிபதியாக அப்துல் சலாம் அசிமி உயர்கல்வி ஏதும் படிக்காத பழமைவாத இசுலாமிய மதகுருவான பைசல் அகமது சின்வரிக்கு மாற்றாக உருவானார்.  
சட்டத்தின் ஆட்சியை நிலைநிறுத்துவதிலும் நாட்டின் பாழடைந்த சட்ட அமைப்பை மேம்படுத்துவதில் ஒரு நியாயமான சிந்தனையுள்ள மிதவாதியாகவும் அப்துல்சலாம் அசிமி நற்பெயரைப் பெற்றவராக வாழ்ந்தார்.
# சென்னெத்ஜெம்

யின் மரண முகமூடி ]]  
**சென்னெத்ஜெம்** (**Sennedjem**) பண்டைய எகிப்தின் புது எகிப்திய இராச்சியத்தை ஆண்ட 19-ஆம் வம்சத்தின் பார்வோன்களான (கிமு 1290 – 1279) முதலாம் சேத்தி மற்றும் இரண்டாம் ராமேசஸ் (கிமு 1279 – 1213) ஆகியோர்களின்ஆட்சிக் காலத்தில் வாழ்ந்த அரசவைக் கலைஞர் ஆவார். இவர் தீபை நகரத்தில் பாயும் நைல் நதியின் மேற்கு கரையில் அமைந்த தேர் அல்-மதினா எனும் நகரத்தில் வாழ்ந்தவர். இவருக்கு **வாய்மையின் காவலர்** என்ற அரசவைப் பட்டம் உள்ளது.  
இவரது மம்மியுடன், இவரது குடும்பத்த்னரின் மம்மிகளும் 31 சனவரி 1886 அன்று தீபை நகரத்திற்கு அருகில் உள்ள தேர் அல்-மதினாவின் ஒரு கல்லறையில் கண்டுபிடிக்கப்பட்டது. இவரது கல்லறையில், இவர் உயிருடன் வாழ்ந்த காலத்தில் பயன்படுத்திய நாற்காலி, மேஜை, கட்டில் போன்ற தளவாடங்கள் இருந்தது.  
மன்னர்களின் சமவெளியில் கண்டுபிடிக்கப்பட்ட எகிப்திய அரசவைப் பணியாளரான சென்னெத்ஜெம்மின் நினைவு உசாப்தி தற்போது சான் பிரான்ஸ்சிஸ்கோ கலைகள் அருகாட்சியகத்தில் உள்ளது.
# சென்னெத்ஜெம்

## இதனையும் காண்க

- உசாப்தி
# ஹமித் கர்சாய் பன்னாட்டு வானூர்தி நிலையம்

**ஹமித் கர்சாய் பன்னாட்டு வானூர்தி நிலையம்** (**Hamid Karzai International Airport**) சுருக்கமாக:**HKAIA** ஆப்கானித்தான் நாட்டின் தலைநகரமான காபூலுக்கு 5 கிலோ மீட்டர் தொலைவில் அமைந்துள்ளது. இது பன்னாட்டு பயணிகளுக்கான வானூர்தி நிலையமாகவும்; ஐக்கிய அமெரிக்க வான்படை, பிரித்தானிய வான்படை, ஜெர்மன் வான்படை மற்றும் கனடா வான்படைகளின் தளமாக செயல்படுகிறது. இதன் பழைய பெயர் காபூல் பன்னாட்டு வானூர்தி நிலையம் ஆகும். ஆப்கானித்தான் முன்னாள் அதிபர் ஹமித் கர்சாய் பெயரில், 2014-இல் காபூல் பன்னாட்டு வானூர்தி நிலையத்தின் பெயர் ஹமித் கர்சாய் பன்னாட்டு வானூர்தி நிலையம் எனப்பெயரிடப்பட்டது.தோகா ஒப்பந்தப்படி 31 ஆகஸ்டு 2021 வரை இந்த வானூர்தி நிலையம் ஐக்கிய அமெரிக்கத் துருப்புகளின் கட்டுப்பாட்டில் உள்ளது.  
16 ஆகஸ்டு 2021 அன்று தாலிபான்களிடம் காபூல் வீழ்ச்சி அடைந்த பின்னர், தோகா ஒப்பந்தப்படி 31 ஆகஸ்டு 2021 தேதிக்குள் ஆப்கானியர் அல்லாதவர்கள் நாட்டை விட்டு வெளியேற தாலிபான்கள் கெடு விதித்திருந்தனர். ஒப்பந்தப்படி அமித் கர்சாய் பன்னாட்டு வானூர்தி நிலையத்திலிருந்து 16 ஆகஸ்டு 2021 முதல் மேற்குலக நாடுகளின் மக்களையும், தூதரக ஊழியர்களையும், அவர்களுக்கு உதவிய ஆப்கானியர்கள் மற்றும் அவர்தம் குடும்பத்தினர் மற்றும் மேற்குலகப் படைவீரர்கள் வெளியேறிக் கொண்டு வருகின்றனர்.
# ஹமித் கர்சாய் பன்னாட்டு வானூர்தி நிலையம்

## குண்டு வெடிப்புகள்

26 ஆகஸ்டு 2021 அன்று ஹமித் கர்சாய் பன்னாட்டு வானூர்தி நிலையத்தின் நுழைவாயில் அருகே மற்றும் அதற்கு மிக அண்மையில் அமைந்த ஒரு விடுதி அருகே தற்கொலைப்படையினர் நடத்திய குண்டுவெடிப்ப்பில் 13 அமெரிக்கத் துருப்புகள் உள்ளிட்ட 60 பொதுமக்கள் இறந்தனர். மேலும் பலர் காயமுற்றனர். இந்த குண்டு வெடிப்புகளுக்கு இசுலாமிய அரசு, கொராசான் தீவிரவாதிகள் பெறுப்பேற்றனர்.
# ஹமித் கர்சாய் பன்னாட்டு வானூர்தி நிலையம்

## இதனையும் காண்க

- பாஞ்ச்சிர் சமவெளி
- இசுலாமிய அரசு, கொராசான்
# ஜான் ஹார்வர்டு

**ஜான் ஹார்வர்டு** (*John Harvard*, 1607–1638) குடியேற்றகால அமெரிக்காவில் வாழந்திருந்த ஆங்கில மதபோதகர் ஆவார். தமது மரணப் படுக்கையில் இவர் ஏற்படுத்திய உயில்வழிக் கொடையின்படி <blockquote>அவரது சொத்துகள் மாசச்சூசெட்சு விரிகுடாக் குடியேற்றத்தில் இரண்டாண்டுகளுக்கு முன்னதாக துவங்கப்பட்டிருந்த கல்லூரிக்கு வழங்கப்பட்டு அக்கல்லூரி தமது பெயரில் அழைக்கப்பட வேண்டும்</blockquote> என்ற விருப்பத்தினால் ஆர்வர்டு கல்லூரி நிதி பெற்றது.  
ஆர்வர்டு பல்கலைக்கழகம் **தன் நிலைத்தன்மைக்கு** முதன்மை காரணமாக இருந்த இவரை தனது நிறுவனர்களில் மிகவும் மதிக்கத்தக்கவராக கௌரவித்து ஆர்வர்டு முற்றத்தில் இவரது சிலையை நிறுவியுள்ளது.
# ஜான் ஹார்வர்டு

## மேற்தகவல்கள்

-
-
# வேப்பூர் ஊராட்சி

வேப்பூர் ஊராட்சியானது கடலூர் மாவட்டத்தில் உள்ள 10 வட்டத்தில் இதுவும் ஒன்று. இங்கு வருவாய் வட்டாட்சியர் அலுவலகம் உள்ளது. திருச்சி - சென்னை தேசிய நெடுஞ்சாலை 45 மற்றும் தேசிய நெடுஞ்சாலை 532 கடலூர் - சேலம் வழித்தடங்கள் வேப்பூர் வழியே நெடுஞ்சாலைகள் நகரங்களுடன் இணைக்கப்பட்டுள்ளது. இந்த ஊராட்சியானது நல்லூர் ஊராட்சி ஒன்றியத்திற்கு உட்பட்டது.
# பிரின்ஸ்டன், நியூ ஜெர்சி

**பிரின்சுட்டன்** (*Princeton* *பிரின்ஸ்டன்*, ஐக்கிய அமெரிக்க நாட்டின் நியூ செர்சி மாநிலத்தில் மெர்சர் கவுன்ட்டியில் அமைந்துள்ள நகராட்சி ஆகும். சனவரி 1, 2013இல் முந்தைய பிரின்சுட்டன் பரோவையும் பிரின்சுட்டன் டவுன்ஷிப்பையும் இணைத்து புதிய பரோவாக சீரமைக்கப்பட்டது. இராரிட்டன் ஆற்றுப் பள்ளத்தாக்கின் மையத்தில் அமைந்துள்ள பிரின்சுட்டன் ஓர் வட்டார வணிக மையமாக விளங்குகின்றது. 2010 ஐக்கிய அமெரிக்க கணக்கெடுப்பின்படி இந்த நகராட்சியின் மக்கள் தொகை 28,572.
# தென்காசி மாவட்டத்திலுள்ள கல்வி நிலையங்கள்

**தென்காசி மாவட்டத்திலுள்ள** கல்வி நிலையங்கள் என்பது தமிழகத்தின் தென்காசி மாவட்டத்திலுள்ள கல்வி நிலையங்களைப் பற்றியதாகும்.
# தென்காசி மாவட்டத்திலுள்ள கல்வி நிலையங்கள்

## கல்லூரிகள்

### கலை அறிவியல் கல்லூரிகள்

- பசும்பொன் முத்துராமலிங்க தேவர் கலை அறிவியல் கல்லூரி, சங்கரன்கோவில்
- அரசு கலை அறிவியல் கல்லூரி, கடையநல்லூர்
- அரசு மகளிர் கலை அறிவியல் கல்லூரி, ஆலங்குளம்
- காமராசர் அரசு கலைக் கல்லூரி, சுரண்டை
- சட்டநாதர் கரையாளர் கல்லூரி, தென்காசி
- சிரீ பரமகல்யாணி கல்லூரி, ஆழ்வார்குறிச்சி
- சிரீ பராசக்தி கல்லூரி, குற்றாலம்
- சிரீ ராம் நல்லமணி கலை மற்றும் அறிவியல் கல்லூரி, கொடிக்குறிச்சி
- ஜேபி கலை மற்றும் அறிவியல் கல்லூரி, அகரக்கட்டு
# தென்காசி மாவட்டத்திலுள்ள கல்வி நிலையங்கள்

## கல்லூரிகள்

### மருத்துவம் சார்ந்த கல்லூரிகள்

- புனித மேரி சுகாதார அறிவியல் கல்லூரி, தென்காசி
- மாசு சமுதாய மருத்துவம் சார்ந்த கல்லூரி
# தென்காசி மாவட்டத்திலுள்ள கல்வி நிலையங்கள்

## கல்லூரிகள்

### மருந்தியல் கல்லூரிகள்

- சட்டநாதா கரையாளர் மருந்தியல் கல்லூரி, தென்காசி
# தென்காசி மாவட்டத்திலுள்ள கல்வி நிலையங்கள்

## கல்லூரிகள்

### அரபிக் கல்லூரிகள்

- அன்சாரியா அரபிக் கல்லூரி
# தென்காசி மாவட்டத்திலுள்ள கல்வி நிலையங்கள்

## கல்லூரிகள்

### கல்வியியல் கல்லூரிகள்

- ருக்மணி கல்வியியல் கல்லூரி, கடையநல்லூர்
- யு. எசு. பி. கல்வியியல் கல்லூரி
- ஜே. பி. கல்வியியல் கல்லூரி
- டி. டி. டி. ஏ. டி. எசு. டேனியல் இராசம்மாள் கல்வியியல் கல்லூரி, தென்காசி
- எஸ்.வீராசாமி செட்டியார் கல்வியியல் கல்லூரி, புளியங்குடி
- சிரீ கே.ராமச்சந்திர நாயுடு கல்வியியல் கல்லூரி, சங்கரன்கோவில்
- சிரீ ராம் நல்லமணி யாதவா கல்வியியல் கல்லூரி, தென்காசி
# தென்காசி மாவட்டத்திலுள்ள கல்வி நிலையங்கள்

## கல்லூரிகள்

### ஆசிரியர் பயிற்சி கல்லூரிகள்

- அல் - இதாயா பெண்கள் ஆசிரியர் பயிற்சி நிறுவனம், தென்காசி
- சிரீ ராம் நல்லமணி யாதவ ஆசிரியர் பயிற்சி நிறுவனம், தென்காசி
- எஸ்.வீராசாமி செட்டியார் ஆசிரியர் கல்வி நிறுவனம், புளியங்குடி
# தென்காசி மாவட்டத்திலுள்ள கல்வி நிலையங்கள்

## பொறியியல் கல்லூரிகள்

- சர்தார் இராசா பொறியியல் கல்லூரி, ஆலங்குளம்
- ஜே.பி பொறியியல் கல்லூரி, அகரக்கட்டு
- மகாகவி பாரதியார் பொறியியல் கல்லூரி, வாசுதேவநல்லூர்.
- எஸ்.வீராசாமி செட்டியார் பொறியியல் கல்லூரி,புளியங்குடி.
# தென்காசி மாவட்டத்திலுள்ள கல்வி நிலையங்கள்

## பொறியியல் கல்லூரிகள்

### பாலிடெக்னிக் கல்லூரிகள்

- அருள்மிகு செந்திலாண்டவர் பல்தொழில் நுட்பப் பயிலக கல்லூரி, தென்காசி
- கோமதி அம்பாள் பல்தொழில் நுட்பப் பயிலக கல்லூரி, சிவகிரி
- பசும்பொன் நேதாசி பல்தொழில் நுட்பப் பயிலக கல்லூரி, சங்கரன்கோவில்
- எஸ்.வீராசாமி செட்டியார் பல்தொழில் நுட்பப் பயிலக கல்லூரி, புளியங்குடி
- யு.எசு.பி (U.S.P) பல்தொழில் நுட்பப் பயிலக கல்லூரி, கடையநல்லூர்
- வி.கே.பி (V.K.P) பல்தொழில் நுட்பப் பயிலக கல்லூரி, கடையநல்லூர்
- மெரிட் பல்தொழில் நுட்பப் பயிலக கல்லூரி, இடைகால்
- எம்.எஸ்.பிவி.எல் .பாலிடெக்னிக் கல்லூரி, சிவகாமிபுரம், பாவூர்சத்திரம் 627808
# தென்காசி மாவட்டத்திலுள்ள கல்வி நிலையங்கள்

## பொறியியல் கல்லூரிகள்

### தொழில் பயிற்சி நிறுவனங்கள்

- அரசினர் தொழில் பயிற்சி நிலையம், தென்காசி
- மலர் தொழில் பயிற்சி நிலையம்
# தென்காசி மாவட்டத்திலுள்ள கல்வி நிலையங்கள்

## பள்ளிகள்

- த .பி .சொக்கலால் அரசு மேல்நிலைப் பள்ளி, பாவூர் சத்திரம்,
- ஒளவையார் பெண்கள் அரசு மேல்நிலைப் பள்ளி, பாவூர் சத்திரம்
- வீரமாமுனிவர் ஆர். சி மேல்நிலைப்பள்ளி
- ஸ்ரீ பராசக்தி வித்யாலயா பள்ளி (சி.பி.எஸ்.இ)
- புனித மிக்கேல் பெண்கள் மேல்நிலைப்பள்ளி
- புனித அருளானந்தர் மேல்நிலைப்பள்ளி
- இராமசாமி பிள்ளை மேல்நிலைப்பள்ளி
- வள்ளி நாயக தொடக்கப்பள்ளி
- செய்யத் மெட்ரிக் பள்ளி
- அக்பர் தொடக்கப்பள்ளி
- இ. சி. இ. அரசு ஆண்கள் மேல்நிலைப்பள்ளி
- மஞ்சம்மாள் அரசு மகளிர் மேல்நிலைப்பள்ளி
- இந்து மேல்நிலைப்பள்ளி- கீழப்புலியூர்
- நேரு மேல்நிலைப்பள்ளி
- எம். கே. வி. கந்தசாமி நாடார் மெட்ரிக் மேல்நிலைப்பள்ளி
- ஆக்ஸ்போர்டு மெட்ரிக் மேல்நிலைப்பள்ளி
- ஸ்பெக்ட்ரம் மெட்ரிக் மேல்நிலைப்பள்ளி
- யு.எஸ்.பி மெட்ரிக் மேல்நிலைப் பள்ளி
- ஹில்டன் மெட்ரிக் மேல்நிலைப்பள்ளி
- பாரத் மெட்ரிக் மேல்நிலைப்பள்ளி
- நல்லமணி மெட்ரிக்குலேசன் பள்ளி
- ஏ.ஜி. மெட்ரிக் மேல்நிலைப்பள்ளி
- இம்மானுவேல் மெட்ரிக் மேல்நிலைப்பள்ளி
- இசக்கி வித்யாலயா பள்ளி (சி.பி.எஸ்.இ)
# டார்ட்மத் கல்லூரி

**டார்ட்மத் கல்லூரி** (*Dartmouth College* ) நியூ ஹாம்சயர் மாநிலத்தில் அனோவர் நகரில் அமைந்துள்ள ஓர் தனியார், இருபாலர் இணைக்கல்வி பல்கலைக்கழகம் "டார்ட்மத் கல்லூரியின் பொறுப்பாட்சியர்கள்" என நிறுவப்பட்ட
இந்நிறுவனம் ஐவி லீக் உறுப்பினராகும். தவிரவும் அமெரிக்கப் புரட்சிக்கு முன்னர் நிறுவப்பட்ட ஒன்பது கல்லூரிகளில் இதுவும் ஒன்று. இளங்கலை நுண்கலைப் பாடத் திட்டத்துடன் இங்கு மருத்துவம், பொறியியல் மற்றும் வணிக மேலாண்மை பாடத்திட்டங்களும் வழங்கப்படுகின்றன. நுண்கலை மற்றும் அறிவியல் துறைகளில் 19 முதுகலை பாடதிட்டங்கள் வழங்கப்படுகின்றன. rollment of 5,848 பேர் படிக்கும் டார்ட்மத் கல்லூரி ஐவி லீக் கல்லூரிகளிலேயே மிகச் சிறியதாகும்.  
டார்ட்மத் கல்லூரியின் வளாகம் நியூ ஆம்சையரின் கனெக்டிக்கட் ஆற்று மேல் பள்ளத்தாக்கில் 269-ஏக்கர் (1.1&nbsp;km²) ஊரகப் பரப்பில் அமைந்துள்ளது. தனிமையான சூழல் நிலவுவதால் தடகளப் பயிற்சிகளிலும் கிரேக்க அமைப்புகளிலும் மாணவர்கள் பெருமளவில் பங்கேற்கின்றனர். டார்ட்மத்தின் 34 பல்கலை விளையாட்டு அணிகளும் ஐவி லீக்கின் NCAA முதல் கோட்டம் போட்டிகளில் பங்கேற்கின்றனர்.  
இட்யூபிஞ்சென் பல்கலைக்கழகம் (செர்மனி), துர்கம் பல்கலைக்கழகம் (UK), அரசியார் பல்கலைக்கழகம் (கனடா), ஒடாகோ பல்கலைக்கழகம் (நியூசிலாந்து), மேற்கு ஆஸ்திரேலியப் பல்கலைக்கழகம் (ஆத்திரேலியா) மற்றும் உப்சாலா பல்கலைக்கழகம் (சுவீடன்) இணைந்த *பல்கலைக்கழகங்களின் மாதரிகி பிணையத்தில்* (MNU) இக்கல்லூரி 2010இல் இணைந்தது.
# முகமது அயூப் கான்

கௌரவ கலபதி **முகமது அயூப் கான்** (*Mohammed Ayub Khan*) ( வீர சக்கரம்) (1932-15 செப்டம்பர் 2016) ஓர் இந்தியத் தரைப்படை வீரராவார், இவர் பி. வி. நரசிம்ம ராவ் தலைமையிலான இந்திய அரசாங்கத்தில் அமைச்சராக இருந்தார்,
# முகமது அயூப் கான்

## ஆரம்ப கால வாழ்க்கை

இவர் 1932இல் ராஜஸ்தானின் சுன்சுனூ மாவட்டத்தின் நுவா என்ற கிராமத்தில் பிறந்தார்.
# முகமது அயூப் கான்

## இந்திய இராணுவத்தில் சேவை

இவரது தந்தை இமான் அலிகான் மற்றும் இவரது மாவட்டத்தைச் சேர்ந்த பலரைப் போலவே, இவரும் இந்தியத் தரைப்படையில் பணியாற்றினார். இவர் 1950இல் கவசப் படையின் 18<sup>வது</sup> குதிரைப் படைப்பிரிவில் சேர்ந்து பல பதவிகளை வகித்தார். 1965-ல் நடந்த இந்திய-பாகிஸ்தான் போரின் போது சியால்கோட் பகுதியில் இவரது வீரத்திற்காக வீர சக்ரா விருது வழங்கப்பட்டது.  
கான், 22 ஜூலை 1970 இல் *ரிசல்டராகவும்*, 1 பிப்ரவரி 1978 இல் *ரிசல்டார் மேஜராகவும்* பதவி உயர்வு பெற்றார். அந்த நேரத்தில் அவர் புதிதாக உருவாக்கப்பட்ட 86 கவச படைப்பிரிவில் பணியாற்றினார்
# முகமது அயூப் கான்

## அரசியல்

இராணுவப் பணியிலிருந்து ஓய்வு பெற்ற பிறகு, இவர் இந்திய தேசிய காங்கிரசில் சேர்ந்தார். 1984ஆம் ஆண்டு சுன்சுனூ தொகுதியிலிருந்து மக்களவைத் தேர்தலில் வெற்றி பெற்று எட்டாவது மக்களவையின் நாடாளுமன்ற உறுப்பினரானார். இவர் பொது கணக்குக் குழு மற்றும் பாதுகாப்பு அமைச்சகத்தின் ஆலோசனைக் குழுவின் உறுப்பினராக இருந்தார். இவரது சொந்த மாநிலமான ராஜஸ்தானில், பிரதேச காங்கிரசு குழுவின் பொதுச் செயலாளர், ஒருங்கிணைப்புக் குழு உறுப்பினர் என பல பதவிகளை வகித்தார்.  
1991ஆம் ஆண்டில் பத்தாவது மக்களவைக்கு இரண்டாவது முறையாக தேர்ந்தெடுக்கப்பட்டார். பி.வி. நரசிம்மராவ் அரசாங்கத்தில் 15 செப்டம்பர் 1995 முதல் 16 மே 1996 வரை மத்திய விவசாயத் துறை அமைச்சராக பணியாற்றினார்.
# முகமது அயூப் கான்

## இறப்பு

15 செப்டம்பர் 2016இல் தனது 84 வயதில் தனது சொந்த கிராமமான நுவாவில் இறந்தார். செப்டம்பர் 15, 2019 அன்று, இவரது கிராமத்தில் அயூப் கான் பெயரில் ஒரு வாயில் திறக்கப்பட்டது.
# சத்ய பிரகாஷ் மாளவியா

**சத்ய பிரகாஷ் மாளவியா** (*Satya Prakash Malaviya*) (25 ஜூன் 1934 - 16 செப்டம்பர் 2018) ஓர் இந்திய அரசியல்வாதியாவார். இவர் இந்திய நாடாளுமன்றத்தின் மாநிலங்களவைக்கு 1984, 1990இல் உத்தரபிரதேசத்திலிருந்து ஜனதா தளத்தின் உறுப்பினராகத் தேர்ந்தெடுக்கப்பட்டார். ஆனால், கட்சியில் ஏற்பட்ட கலகம் காரணமாக சமாஜ்வாதி ஜனதா கட்சியில் சேர்ந்தார். பின்னர், நவம்பர் 1990 முதல் ஜூன் 1991 வரை நாடாளுமன்ற விவகார அமைச்சராக ஆனார்.
# ஹரிகிருஷ்ணா திவேதி

**ஹரி கிருஷ்ணா திவேதி** (*Hari Krishna Dwivedi*) ஓர் இந்திய நிர்வாகி ஆவார். இவர் தற்போது 1 ஜூன் 2021 முதல் மேற்கு வங்காள அரசின் தலைமைச் செயலாளராக பணியாற்றி வருகிறார். இவர், அலபன் பந்தோயோபாத்யாவிற்குப் பிறகு இப்பதவிக்கு வந்தார்.
# ஹரிகிருஷ்ணா திவேதி

## ஆரம்பகால வாழ்க்கையும் கல்வியும்

திவேதி, 20 ஜூன் 1963 இல் உத்தரப் பிரதேசத்தில் பிறந்தார். வேதியியலில் முதுகலை அறிவியல் பட்டம் பெற்றார். ஜூலை 2021 இல், மேற்கு வங்காளத்தின் தலைமைச் செயலாளரான இவருக்கு, கொல்கத்தா பல்கலைக்கழகம் வளர்ச்சிப் பொருளாதாரத்தில் முனைவர் பட்டம் வழங்கியது. இலண்டன் பொருளியல் பள்ளியில் வளர்ச்சி பொருளாதாரத்தில் முதுகலைப் பட்டம் பெற்றார். மேலும், புகழ்பெற்ற பத்திரிகைகளில் கட்டுரைகளை வெளியிட்டார்.
# ஹரிகிருஷ்ணா திவேதி

## தொழில்

திவேதி, முதலில் சில காலம் இந்திய வெளியுறவுப் பணியில் பணிபுரிந்து வந்தார். பின்னர், இந்திய ஆட்சிப் பணிக்கு மாற்றப்பட்டார். இவர், முன்பு மேற்கு வங்க அரசாங்கத்தில் உள்துறை, மலை விவகாரங்களில் கூடுதல் தலைமைச் செயலாளராக இருந்தார். கூடுதலாக, மேற்கு வங்க அரசாங்கத்தில் நாடாளுமன்ற விவகாரங்கள், திட்டமிடல் மற்றும் புள்ளியியல் மற்றும் திட்ட கண்காணிப்பு துறைகளின் செயலாளராகவும் இருந்தார். இவர் முன்பு நிதி அமைச்சகத்தில் மாநிலத்தின் கூடுதல் தலைமைச் செயலாளராகவும் இருந்தார்.  
திவேதி, நீண்ட காலமாக வணிக வரி ஆணையராகவும், கலால் துறையின் பொறுப்பாளராகவும் இருந்தார். 2012 முதல் மேற்கு வங்க மின் மேம்பாட்டு கழகத்தின் உறுப்பினராக உள்ளார்.
# இசுலாமிய அரசு, கொராசான்

**இசுலாமிய அரசு, கொராசான்** (**Islamic State of Iraq and the Levant – Khorasan Province** (**ISIL–KP** or **ISKP**; )சிரியா மற்றும் ஈராக்கில் செயல்பட்ட இசுலாமிய அரசின் தீவிரவாத அமைப்பு போன்று தெற்காசியா மற்றும் நடு ஆசியாவின் பகுதிகளில் செயல்படும் இசுலாமிய அரசு, கொராசான் என தன்னிச்சையாக அறிவித்துக் கொண்ட ஒரு இசுலாமிய அடிப்படைவாதம் கொண்ட தீவிரவாத அமைப்பாகும். தங்கள் அமைப்பிற்கும், கொராசான் இசுலாமிய அரசுக்கும் எந்தத் தொடர்புகள் இல்லை என அறிவித்துள்ளது.  
கொராசான் இசுலாமிய அரசு 26 சனவரி 2015-இல் நிறுவப்பட்டது. பாக்கித்தானின் தெகரிக்கு-இ-தாலிபான் தலைவராக இருந்த ஹபீஸ் சயீத் கானும், துணைத் தலைவராக முன்னாள் தாலிபான் தலைவர் அப்துல் ரவூப் அலிசாவும் இருந்தனர். அலிசா அமெரிக்காவின் ஆள்-இல்லா போர் விமானத்தால் 2015-இல் கொல்லப்பட்டார். while Khan was killed in a U.S. airstrike in July 2016. கொராசான் இசுலாமிய அரசின் தலைவர் அப்துல்லா ஒரோக்சாய் என்ற அஸ்லாம் பரூக்கி ஏப்ரல் 2020-இல் ஆப்கான் அரசுப்படையினரால் கொல்லப்பட்டார். இந்த இயக்கம் ஆப்கானித்தான், தஜிகிஸ்தான் மற்றும் பாகிஸ்தான் நாடுகளில் செயல்படுகிறது. இந்த இயக்கத்தின் பயங்கரவாதிகள் ஆப்கானித்தானில் மட்டும் 10,000 பேர் வரை செயல்படுவதாக் ருசியா குறிப்பிட்டுள்ளது.
# இசுலாமிய அரசு, கொராசான்

## இதனை தடை செய்த நாடுகள்

கொராசான் இசுலாமிய அரசு இயக்கத்தை பாகிஸ்தான், இந்தியா, ஈரான், தஜிகிஸ்தான் நாடுகள் மற்றும் தாலிபான்கள் தீவிரவாத இயக்கம் என அறித்துள்ளது.
# இசுலாமிய அரசு, கொராசான்

## இதன் முக்கியத் தாக்குதல்கள்

காபூல் வானூர்தி நிலையத்தின் நுழைவாயிலின் அருகே 26 ஆகஸ்டு 2021 அன்று மாலையில் நடைபெற்ற இரண்டு குண்டு வெடிப்புகளுக்கு கொராசான் இசுலாமிய அரசு தீவிரவாத இயக்கம் பெறுப்பேற்றுள்ளது. இந்த இரண்டு குண்டு வெடிப்பில் 20 தாலிபான்கள், 16 அமெரிக்கத் துருப்புகள் மற்றும் 62 ஆப்கான் பொதுமக்கள் கொல்லப்பட்டனர் மற்றும் 200 பேர் காயமடைந்தனர்.
# ஜகந்நாத் கௌசல்

**ஜெகநாத் கௌசல்** (*Jagannath Kaushal*) (23 ஏப்ரல் 1915 - 31 மே 2001) இந்திய தேசிய காங்கிரசை சேர்ந்த அரசியல்வாதியாவார். 1982 முதல் 1985 வரை இந்திய அரசாங்கத்தில் சட்ட அமைச்சராக இருந்தார். 1936 இல் லாகூரிலுள்ள பஞ்சாப் பல்கலைக்கழகத்தில் சட்டம் பயின்றார். 1937 இல் பாட்டியாலாவில் சட்டப் பயிற்சியைத் தொடங்கினார். 1947இல் மாவட்ட மற்றும் அமர்வு நீதிபதியாகத் தேர்ந்தெடுக்கப்பட்ட போதிலும், அரசு பட்டியாலா, கிழக்கு பஞ்சாபு அரசுகளின் ஒன்றியத்துடன் இணைக்கப்பட்ட பின்னர் இவர் 1949இல் தனது பதவியை விட்டு விலகினார். மீண்டும் சட்டப் பயிற்சிக்குத் திரும்பினார்.
# ஜகந்நாத் கௌசல்

## ஆளுநர்

1976 மற்றும் 1979 க்கு இடையில் பீகார் ஆளுநராக இருந்தார். 1980 இல், இவர் சண்டிகரிலிருந்து மக்களவைக்குத் தேர்ந்தெடுக்கப்பட்டார். மேலும், 1982 முதல் 1985 வரை மத்திய சட்ட அமைச்சராக இருந்தார்.
# ஜகந்நாத் கௌசல்

## பிறா பணிகள்

25 ஆண்டுகளுக்கும் மேலாக பஞ்சாப் பல்கலைக்கழகத்தின் ஆட்சிக்குழு உறுப்பினராக இருந்த இவர் மக்களவையின் சலுகைகள் குழுவின் தலைவராக இருந்தார். சட்ட அமைச்சராக, இவர் ஜமைக்காவில் நடைபெற்ற ஐக்கிய நாடுகள் சபையின் கடல்களின் சட்ட மாநாட்டின் இறுதி அமர்வில் கலந்து கொண்டார். மேலும், இந்தியா சார்பில் ஒப்பந்தத்தில் கையெழுத்திட்டார். பஞ்சாப், அரியானா உயர் நீதிமன்றங்களில், மரியாதை நிமித்தமாக இவர் இறந்த நாளில் வேலை நிறுத்தப்பட்டது.
# ஜகந்நாத் கௌசல்

## இதையும் பார்க்கவும்

- பீகார் ஆளுநர்களின் பட்டியல்
# 2021–23 ஐசிசி உலகத் தேர்வுத் துடுப்பாட்ட வாகை

**2021–23 ஐசிசி உலகத் தேர்வுத் துடுப்பாட்ட வாகை** (*2021-23 ICC World Test Championship*) என்பது ஐசிசி நடத்திய உலகத் தேர்வு துடுப்பாட்ட வகையின் இரண்டாம் பதிப்பு ஆகும். இப்போட்டிகள் 2021 ஆகத்து 4 இல் தொடங்கியது, இறுதிப்போட்டி 2023 சூன் 7–11 நாட்களில் இலண்டன், தி ஓவல் அரங்கில் ஆத்திரேலியா, இந்தியா அணிகளுக்கிடையே நடைபெற்றது.  
நியூசிலாந்து நடப்பு வாகையாளர் ஆகும். 2021-23 இன் இறுதிப்போட்டி சூன் 2023 இல் இலண்டனில் நடத்தப்படும் என ஐசிசி 2022 செப்டம்பரில் அறிவித்தது. இறுதிப்போட்டியில் ஆத்திரேலியா 209 ஓட்டங்களால் இந்தியாவை வென்று, அனைத்து ஐசிசி கோப்பைகளையும் வென்ற ஒரே அணி என்ற சாதனையைப் பெற்றது.
# 2021–23 ஐசிசி உலகத் தேர்வுத் துடுப்பாட்ட வாகை

## போட்டி முறை

69 போட்டிகள் கொண்ட இத்தொடரில், அனைத்து அணிகளும் 6 தேர்வு துடுப்பாட்ட தொடர்களை (Series) விளையாடும். 3 தொடர்களைத் தம் நாட்டிலும், பிற 3 தொடர்களை வெளிநாடுகளிலும் விளையாடுகின்றது.
# 2021–23 ஐசிசி உலகத் தேர்வுத் துடுப்பாட்ட வாகை

## போட்டி முறை

### புள்ளிகள் வழங்கும் முறை

ஒவ்வொரு போட்டியிலும், அணிகள் 12 புள்ளிகளுக்காக போட்டியிடும் . ஒரு போட்டியை வெல்லும் அணிக்கு 12 புள்ளிகள் வழங்கப்படும். ஆட்டம் சமனாகும் *(Tie)* பட்சத்தில் இரு அணிகளுக்கும் தலா 6 புள்ளிகள் வழங்கப்படும். ஆட்டம் வெற்றி-தோல்வியின்றி முடியும் பட்சத்தில், இரு அணிகளுக்கும் தலா 4 புள்ளிகள் வழங்கப்படும். தோல்வியைத் தழுவும் அணிக்கு புள்ளிகள் கிடையாது. புள்ளிப்பட்டியலில் அணிகள், போட்டியிட்ட புள்ளிகளில், பெற்ற புள்ளிகளின் சதவீதத்தின் அடிப்படையில் வரிசைப்படுத்தப்படும்.  
**புள்ளிகள் வழங்கும் முறை**  
| வெற்றி | 12 | 12 | 100 |  |
| --- | --- | --- | --- | --- |
| சமன் *(Tie)* | 6 | 12 | 50 |  |
| டிரா *(Draw)* | 4 | 12 | 33.33 |  |
| தோல்வி | 0 | 12 | 0 | } |
# 2021–23 ஐசிசி உலகத் தேர்வுத் துடுப்பாட்ட வாகை

## அணிகள்

தொடரில் பங்குபெறும் ஐசிசியின் 9 முழுநிலை உறுப்பினர்கள்**:**
- ஆஸ்திரேலியா
-
-
-
-
- பாக்கிஸ்தான்
-
-
-
# 2021–23 ஐசிசி உலகத் தேர்வுத் துடுப்பாட்ட வாகை

## அட்டவணை

பின்வரும் அட்டவணையில் ஒவ்வொரு அணியும் மோதவுள்ள மொத்த போட்டிகளும் அவை மோதாத அணிகளின் பட்டியலும் உள்ளது.
| மொத்தம் | சொந்த நாட்டில் | வெளி நாடுகளில் |  |  |
| --- | --- | --- | --- | --- |
| ஆஸ்திரேலியா | 18 | 10 | 8 | , |
| 12 | 6 | 6 | ஆஸ்திரேலியா, |  |
| 22 | 11 | 11 | , |  |
| 19 | 9 | 10 | பாக்கிஸ்தான், |  |
| 13 | 6 | 7 | ஆஸ்திரேலியா, |  |
| பாக்கிஸ்தான் | 13 | 7 | 6 | , |
| 15 | 7 | 8 | , பாக்கிஸ்தான் |  |
| 13 | 6 | 7 | , |  |
| 13 | 7 | 6 | , | } |
# 2021–23 ஐசிசி உலகத் தேர்வுத் துடுப்பாட்ட வாகை

## குழுநிலைப் போட்டிகள்

### புள்ளிப்பட்டியல்

| நிலை | அணி | ஆட்டங்கள் |  |  |  |  |  |  |
| --- | --- | --- | --- | --- | --- | --- | --- | --- |
| 1 | 19 | 11 | 3 | 5 | 0 | 228 | **152** | **66.7** |
| 2 | 18 | 10 | 5 | 3 | 5 | 216 | **127** | **58.8** |
| 3 | 15 | 8 | 6 | 1 | 0 | 180 | **100** | **55.6** |
| 4 | 22 | 10 | 8 | 4 | 12 | 264 | **124** | **47** |
| 5 | 12 | 5 | 6 | 1 | 0 | 144 | **64** | **44.44** |
| 6 | 13 | 4 | 6 | 3 | 0 | 156 | **60** | **38.46** |
| 7 | 14 | 4 | 6 | 4 | 0 | 168 | **64** | **38.1** |
| 8 | 13 | 4 | 7 | 2 | 2 | 156 | **54** | **34.6** |
| 9 | 12 | 1 | 10 | 1 | 0 | 144 | **16** | **11.1** |
- முதலிரண்டு அணிகள் இறுதிப்போட்டிக்குத் தகுதி பெற்றன.
- புள்ளிகள் குறைப்பு:
# ஹர்மோகன் தவான்

**ஹர்மோகன் தவான்** (*Harmohan Dhawan*; 14 சூலை 1940 – 27 சனவரி 2024) ஓர் இந்திய அரசியல்வாதியாவார். இவர், இந்தியாவின் சண்டிகரிலிருந்து நாடாளுமன்ற உறுப்பினராக பணியாற்றினார். இவர் 14 ஜூலை 1940 அன்று கைம்பல்பூர் மாவட்டத்தின் பதேசங்கில் பிறந்தார் (இப்போது பாக்கித்தான்). 1947 இல் இந்தியப் பிரிவினைக்குப் பிறகு, இவரது குடும்பம் இந்தியாவின் அம்பாலா பாசறைப் பகுதிக்கு இடம்பெயர்ந்தது. இவருக்கு 1983ஆம் ஆண்டில் இந்தியக் குடியரசுத் துணைத் தலைவரால் சிறந்த இளம் தொழில்முனைவோர் விருது வழங்கப்பட்டது.
# ஹர்மோகன் தவான்

## சுயசரிதை

1960 ஆம் ஆண்டில், சண்டிகரின் பஞ்சாப் பல்கலைக்கழகத்தில் தாவரவியல் துறையில் சேர்ந்த இவர் 1963இல் இளம் அறிவியல் பட்டத்தையும், 1965இல் முதுகலை அறிவியல் பட்டத்தையும் பெற்றார். 1965 முதல் 1970 வரை ஆராய்ச்சி அறிஞராக இருந்தார். "வடமேற்கு இமயமலையின் பொருளாதார தாவரங்களின் உயிரணு உயிரியல்" பற்றி ஆராய்ச்சி செய்தார். 1970ஆம் ஆண்டில் தவான் ஒரு சிறிய அளவிலான அலகு ஒன்றைத் தொடங்கி , சண்டிகரின் தொழில்துறை சங்கத்தின்] தலைவரானார். 1979ஆம் ஆண்டில், இவர் "மெஹ்ஃபில்" என்றழைக்கப்படும் சிறந்த உணவகத்தைத் தொடங்கியதன் மூலம் விருந்தோம்பல் துறையில் நுழைந்தார்.
# ஹர்மோகன் தவான்

## அரசியல்

1977ஆம் ஆண்டில் இவர் அரசியலில் சேர்ந்தார். மறைந்த பிரதமர் சந்திரசேகர் இவரது அரசியல் குரு ஆவார். தவான் 1981இல் ஜனதா கட்சியின் தலைவரானார். சமூகத்தின் பேரில் கொண்டிருந்த ஆர்வம் காரணமாக தாழ்த்தப்பட்டவர்களின் நலனுக்காக போராடினார். மேலும், அவர்களுக்காக 10 முறைக்கு மேல் சிறைக்கு சென்றார்.  
1989 ஆம் ஆண்டில் அவர் சண்டிகர் தொகுதியில் இருந்து நாடாளுமன்ற உறுப்பினராக தேர்ந்தெடுக்கப்பட்டு, சந்திரசேகர் அரசில் விமானப் போக்குவரத்து அமைச்சரானார்.  
பின்னர், பாரதிய ஜனதாவில் சேர்ந்து அதன் மூத்த தலைவராக இருந்தார். அரவிந்த் கெஜ்ரிவால் தலைமையிலான தில்லி அரசின் செயல்பாடுகளால் ஈர்க்கப்பட்ட தவான் இப்போது ஆம் ஆத்மி கட்சியில் சேர்ந்துள்ளார்.
# சியாமா சிங்

**சியாமா சிங்** (*Shyama Singh*) (பிறப்பு 26 நவம்பர் 1942 - 11 செப்டம்பர் 2017) ஓர் இந்திய அரசியல்வாதியும், முன்னாள் நாடாளுமன்ற உறுப்பினருமாவார். அவுரங்காபாத் மக்களவைத் தொகுதியிலிருந்து தேர்ந்தெடுக்கப்பட்டர். இவர், நாகாலாந்து, கேரளா ஆகிய மாநிலங்களின் ஆளுநராக இருந்த நிகில் குமாரை திருமணம் செய்து கொண்டார். தில்லியில் நடந்த ஒரு சமூக நிகழ்வில் சந்தித்த இந்தியப் பிரதமர் மறைந்த ராஜீவ் காந்தியின் சியாமா சிங் பீகாரின் பிரதேச காங்கிரசு குழுவின் துணைத் தலைவராகவும் இருந்தார்.
# சியாமா சிங்

## ஆரம்ப கால வாழ்க்கை

சுதந்திர இந்தியாவின் முதல் நிதிச் செயலாளராக பணியாற்றிய இந்தியக் குடிமைப் பணி அதிகாரியான சர் டி. பி. சிங்கிற்கும், பூர்ணியா மக்களவைத் தொகுதியிலிருந்து இரண்டு முறை இந்திய நாடாளுமன்ற உறுப்பினராக இருந்த மாதுரி சிங்கிற்கும் மகளாகப் பிறந்தார். தனது பள்ளிக்கல்வியை பாட்னாவில் முடித்த இவர் பிறகு, இந்திரபிரஸ்தா மகளிர் கல்லூரியில் வரலாற்றில் பட்டம் பெற்றார். இவரது அண்ணன் என்.கே.சிங் (பீகாரின் 1964 தொகுதி இந்திய ஆட்சிப் பணி அதிகாரி) இந்தியாவின் வருவாய் செயலாளராகவும் பிரதமரின் முதன்மை செயலாளராகவும் பணியாற்றியுள்ளார். இவருடைய தம்பி உதய் சிங் பீகாரின் பூர்ணியா மக்களவைத் தொகுதியை இரண்டு முறை மக்களவையில் பிரதிநிதித்துவப்படுத்தினார். இவரது மாமனாரும், மறைந்த முன்னாள் பீகார் முதல்வர் சத்யேந்திர நாராயண சின்காவும், அவுரங்காபாத் மக்களவைத் தொகுதியிலிருந்து ஏழு முறை தொடர்ந்து மக்களவைக்குத் தேர்தெடுக்கப்பட்டர்.
# சியாமா சிங்

## குடும்பம்

இவரது கணவர் நிகில் குமார் நாகாலாந்தின் ஆளுநராகவும், கேரள ஆளுநராகவும் பணி புரிந்தார்.  
சியாமா சிங் தோட்ட ஆர்வலராவார். பிரம்மாண்டமான தோட்டத்தை சுமார் 30 ஆண்டுகளாக இவரது குடும்பத்தினர் கொண்டிருந்தனர். தில்லியில் நடைபெறும் அனைத்து மலர் கண்காட்சியிலும் கலந்து கொண்டு விருதுகளைப் பெற்றனர்.
# சியாமா சிங்

## நாடாளுமன்ற உறுப்பினர்

சியாமா, ஒரு புகழ்பெற்ற குடும்பத்தைச் சேர்ந்த இவர்,
# பெலோரஸ் ஜேக்

**பெலோரஸ் ஜேக்** (*Pelorus Jack*, fl. 1888&nbsp;- ஏப்ரல் 1912) என்பது ஒரு ரியோசாவின் வகை ஓங்கில் ஆகும். இது 1888 மற்றும் 1912 க்கு இடையில் 24 ஆண்டுகள் நியூசிலாந்தின் குக் நீரிணையை கடக்கும் கப்பல்களுக்கு வழிகாட்டியாக இருந்ததற்காக பிரபலமானது. பெலோரஸ் ஜேக் வழக்கமாக அட்மிரால்டி விரிகுடாவில் கேப் பிரான்சிஸ் மற்றும் காலினெட் பாயிண்ட் இடையே, பிரெஞ்சு நீரிணைக்கு அருகில் வெலிங்டன் மற்றும் நெல்சன் இடையே ஆபத்தான நீர்வழியில் பயணிக்கும் கப்பல்கள் விபத்தில் சிக்காமல் செல்ல வழிகாட்டியது.  
இந்த ஓங்கிலுக்கு எப்படி இந்தப் பெயர் வந்தது என்பது தெரியவில்லை. *பிரெவர்டன்ஸ் நாட்டிக்கல் குரியோசிட்ஸ்* என்ற நூலில் பதிவு செய்யப்பட்டதன்படி, கடல் வழிகாட்டி கருவியான பெலோரசின் பெயரைக் கொண்டு இந்த மீனுக்கு பெயரிடப்பட்டது என்று கூறப்படுகிறது இருப்பினும், *டீ அரா - என்னும் நியூசிலாந்தின் கலைக்களஞ்சியமானது,* அந்த பெயரானது பெலோரஸ் சவுண்ட் எனப்படும் ஆழமும், அகலமும் கொண்ட கடற் கால்வாயின் பெயரில் இருந்து வந்ததாகக் கூறுகிறது. ஏனென்றால் அந்த கடல் கால்வாயின் நுழைவாயிலில் இது தொடர்ந்து கப்பல்களைச் சந்தித்துவந்தது.  
ஒரு சமயம் நீரிணையில் கடந்து சென்ற ஒரு கப்பலில் இருந்த ஒருவனால் பெலோரஸ் ஜேக் சுடப்பட்டது. என்றாலும் அதில் இருந்து பெலாரஸ் ஜேக் தபிபியது. அதன் பின்னர் 1904 ஆண்டு நியூசிலாந்தில் பெலாரஸ் ஜோசை பாதுகாக்க ஒரு சட்டம் இயற்றப்பட்டது.
# பெலோரஸ் ஜேக்

## தோற்றம்

பெலோரஸ் ஜேக் தோராயமாக நீளமானது. அதன் வெள்ளை நிற உடலில் சாம்பல் நிற திட்டுகள் கொண்டதாகவும், வட்டமான வெள்ளை நிறத் தலையோடு இருந்தது. இது ஆணா பெண்ணா என்று தெரியவில்லை. என்றாலும், இதன் ஒளிப்படங்களிலிருந்து ரிஸோவின் ஓங்கிலான, *கிராம்பஸ் கிரிசியஸ்* என அடையாளம் காணப்பட்டது. இது நியூசிலாந்து கடல் பகுதியில் அரிதாக காணப்பட்டும் ஒரு இனமாகும். மேலும் அந்த பகுதியில் 12 ரிஸோவின் ஓங்கில்கள் மட்டுமே காணப்பட்டதாக பதிவாகியுள்ளது.
# பெலோரஸ் ஜேக்

## வரலாறு

பெலோரஸ் ஜேக் ஒவ்வொரு கப்பலுடனும் 20 நிமிட நேரம் செலவிட்டு கப்பலின் முன் நீந்தியபடி கப்பல்களுக்கு வழிகாட்டும். சில கப்பல்கள் நீரிணையில் நுழைய ஜேக் வழிகாட்ட வரும் வரை காத்திருந்தன.  
இதன் பெயரில் பெலோரஸ் என்ற சொல் இருந்தபோதிலும், இது அருகிலுள்ள பெலோரஸ் சவுண்ட் பகுதியில் வாழவில்லை; அதற்கு பதிலாக, இது அடிக்கடி பிரஞ்சு நீரிணையின் ஆபத்தான கடல் பாதை வழியாக கப்பல்களை வழிநடத்தியது. இருப்பினும், இதன் பழக்கவழக்கங்களை அறிந்த சில உள்ளூர்வாசிகள் இது பிரெஞ்சு நீரிணை வழியாக செல்லவில்லை, ஆனால் செட்வோட் தீவுகளுக்கு அருகில் இருந்தது என்று கூறினர்.  
1888 ஆம் ஆண்டில் இசுக்கூனர் கப்பல் டி'ர்வில் தீவுக்கும் தெற்குத் தீவுக்கும் இடையில் அமைந்துள்ள ஒரு காலாவாயான பிரெஞ்சு நீரிணையை தெருங்கியபோது பெலோரஸ் ஜேக் முதன்முதலில் அக்கப்பலின் முன்னால் தோன்றியது. கப்பலின் முன்னால் ஓங்கில் மேலும் கீழும் குதிப்பதை கப்பல் குழுவினர் பார்த்தபோது, அவர்கள் இதைக் கொல்ல எத்தனித்தனர். ஆனால் கப்பல் தலைவரின் மனைவி அவர்களை அங்கிருந்து போகும்படி கூறினார். பின்னர் அவர்கள் ஆச்சரியப்படும்படி, அந்த குறுகிய கால்வாய் வழியாக கப்பலை ஓங்கில் வழிநடத்தியது. அதன்பிறகு பல ஆண்டுகளாக, இது அங்கு வந்த ஒவ்வொரு கப்பலையும் பாதுகாப்பாக வழிநடத்தியது. பாறைகளும், வலுவான நீரோட்டங்கள் கொண்ட, இப்பகுதி கப்பல்களுக்கு ஆபத்தான இடமாகும். ஆனால் ஜேக் வழிகாட்டிய கப்பல்களுக்கு விபத்து எதுவும் ஏற்படவில்லை.  
பல மாலுமிகளும், பயணிகளும் பெலோரஸ் ஜேக்கை பார்த்தனர். மேலும் இது உள்ளூர் செய்தித்தாள்களில் குறிப்பிடப்பட்டு அஞ்சல் அட்டைகளில் இடம்பெற்றது.  
ஜேக் கடைசியாக 1912 ஏப்ரலில் காணப்பட்டது. வெளியிலிருந்து வந்த ஒரு திமிங்கலங்கள் இதை தின்றிருக்கலாம் என்ற கருத்து உட்பட, இது காணாமல் போனது தொடர்பாக பல்வேறு வதந்திகள் உலாவந்தன. இருப்பினும், பெலோரஸ் ஜேக் வயது முதிர்ந்த ஒரு விலங்கு என்று ஆராய்ச்சிகள் கூறுகிறன. இதன் தலையும், உடலும் இன்னும் வெளிறத் தொடங்கியது. இவ்வாறு மேலும் வெண்மையாவது முதுமைக்கான அறிகுறிகளாகும். எனவே இது இயற்கையான காரணங்களால் இறந்திருக்கலாம் எனப்படுகிறது.
# பெலோரஸ் ஜேக்

## வரலாறு

### துப்பாக்கி சூட்டு நிகழ்வு

1904 ஆம் ஆண்டில், எஸ். எஸ் *பென்* கப்பலில் இருந்த ஒருவர் பெலோரஸ் ஜேக்கை துப்பாக்கியால் சுட முயன்றார். அவரது அந்த தீங்கு செயலில் இருந்து ஜேக் தப்பியபோதும், பெலோரஸ் ஜேக் தொடர்ந்து கப்பல்களுக்கு உதவியது. இருப்பினும், செவிவழி தகவல்களின்படி, அந்த நிகழ்வுக்குப் பிறகு எஸ். எஸ் பென்குயின் கப்பலுக்கு மட்டும் ஜேக் வழிகாட்டவில்லை. 1909 இல் குக் ஜலசந்தியில் *எஸ். எஸ். பென்குயின் கப்பல்* விபத்தில் சிக்கி மூழ்கியது
# பெலோரஸ் ஜேக்

## வரலாறு

### பாதுகாப்பு

துப்பாக்கிச் சூடு நிகழ்வைத் தொடர்ந்து, பெலோரஸ் ஜேக்கை பாதுகாக்க நியூசிலாந்தில் ஒரு சட்டம் கொண்டுவரப்பட்டது. அதன்படி ஜேக் ஓங்கில் 1904 செப்டம்பர் 26 அன்று கடல் மீன்வள சட்டத்தின் கீழ் நாடாளுமன்றத்தின் மூலம் பாதுகாக்கப்பட்டது. பெலோரஸ் ஜேக் 1912 இல் காணாமல் போகும் வரை அந்த சட்டத்தால் பாதுகாக்கப்பட்டது. உலக அளவில் தனியொரு கடலுயிரைப் பாதுகாக்க நாடாளுமன்றம் சட்டம் இயற்றியது அதுவே முதல்முறை என்று நம்பப்படுகிறது.
# கருந்திட்டு கத்தாளை

**கருந்திட்டு கத்தாளை** அல்லது **கூரல் மீன்** (*Protonibea diacanthus*, ஆத்திரேலிய பகுதிகளில் **black jewfish** என்று அழைக்கப்படுகிறது. ) என்பது இந்தோ-பசிபிக் கடற் பகுதியில் காணப்படும் மீன் இனமாகும். இந்த மீன் மிகவும் விலையுயர்ந்த கடல் மீன்களில் ஒன்றாக கருதப்படுகிறது. அதன் இதயம் 'கடல் தங்கம்' என்று அழைக்கப்படுகிறது, இது மருத்துவ குணங்கள் கொண்டதாக கூறப்படுகிறது. மேலும் பல்வேறு மருந்துகளை தயாரிக்க பயன்படும் ஒரு முக்கிய பொருளாக உள்ளது.
# கருந்திட்டு கத்தாளை

## வணிக முக்கியத்துவம்

இந்த மீன் ஒரு சுவையான உணவாக கருதப்படுகிறது. இதன் உள் உறுப்புகள் கிழக்காசியாவில் அதன் மருத்துவ குணங்களுக்காக பாராட்டப்படுகிறது. சிங்கப்பூர், மலேசியா, இந்தோனேசியா, ஆங்காங், யப்பான் போன்ற நாடுகளால் இந்த மீன்கள் அதிக அளவு வாங்கப்படுகின்றன.  
மகாராட்டிரத்தின் மும்பை - பால்கர் கடற்கரைக்கு அருகே இரண்டு இந்திய மீனவர்களால் 30 கிலோ எடையுள்ள கருந்திட்டு கத்தாளை மீன் பிடிக்கப்பட்டது.  
மராட்டியத்தில் இந்த மீன்களின் உள்ளூர் பெயர் *கோல் மீன்* ஆகும். இவற்றின் மதிப்பு பாலினத்தைப் பொறுத்து மாறுபடுகிறது. 30 கிலோ கொண்ட ஆண் மீன் 4-5 இலட்சம் , பெண் 1-2 லட்சம் வரை பெறும். மீன்களின் உள் உறுப்புகளின் அளவு மற்றும் *தடிமனுக்கு* ஏற்ப இதன் விலை மதிப்பு மாறுபடும் (இதன் உள்ளுருப்பு போட் சட்பதி மும்பையில், போட்டின் விலை சுமார் 5-6 லட்சம்/கிலோ மற்றும் இறைச்சியின் விலை 500-600 ரூபாய்/கிலோ ஆகும்.  
இந்த மீன் ஒடியா மொழியில் டெலியா என்று அழைக்கப்படுகிறது, 2020 இல், ஒடிசாவைச் சேர்ந்த மீனவர்கள் சுமார் 19.5 கிலோ எடையுள்ள ஒரு மீனை பிடித்தனர். ஒரு மருந்து நிறுவனம் ஏலத்தில் ஒரு கிலோவுக்கு ₹ 8000 கொடுத்து வாங்கியது. இதேபோல் 2019 ஆம் ஆண்டில், ஒடிசாவைச் சேர்ந்த மற்றொரு மீனவர் 10 கிலோ எடைகொண்ட மீனைப் பிடித்து ஒரு கிலோ ₹ 10,000 என விற்றார்.
# இதாக்கா, நியூ யோர்க்

**இத்தாக்கா** (*Ithaca*, ஐக்கிய அமெரிக்காவின் நியூ யார்க் மாநிலத்தில் விரல் ஏரிகள் (பிங்கர் லேக்சு)பகுதியில் அமைந்துள்ள நகரமாகும். கல்லூரி நகரமான இத்தாக்கா டாம்ப்கின்ஸ் கவுன்ட்டியின் தலைநகரமாகவும் விளங்குகின்றது. இப்பகுதியில் இத்தாக்கா டவுன், கயுகா ஐட்ஸ் சிற்றூர் ஆகிய நகராட்சிகள் உள்ளன. இத்தாக்கா என்ற கிரேக்கத் தீவின் நினைவாக இந்த நகரம் பெயரிடப்பட்டுள்ளது. இந்த நகரம் கயுகா ஏரியின் தென்கரையில் சிராகூசிற்கு தென்மேற்கில் தொலைவில் உள்ளது. தவிரவும், பஃபலோவிற்குதென்கிழக்கே தொலைவிலும் தொராண்டோவிற்கு தென்கிழக்கே தொலைவிலும் நியூயார்க் நகரத்திலிருந்து வடமேற்கே தொலைவிலும், கிளீவ்லாந்திலிருந்து350 மைல் தொலைவிலும் பாஸ்டனிலிருந்து 360 மைல் தொலைவிலும் வாசிங்டன், டி. சி.யிலிருந்து 325 மைல் தொலைவிலும் அமைந்துள்ளது.  
இத்தாக்கா ஐவி லீக்பள்ளிகளில் ஒன்றான கோர்னெல் பல்கலைக்கத்தின் இருப்பிடம் ஆகும். இந்தப் பல்கலைக்கழக வளாகத்தில் 20,000க்கும் மேலான மாணவர்கள் படித்து வருகின்றனர். தவிர இங்கு 7,000 மாணவர்களைக் கொண்ட தனியார் கலைக்கல்லூரி, இத்தாக்கா கல்லூரி, நகரத்தின் தென்பகுதியில் அமைந்துள்ளது. டாம்ப்கின்ஸ் கார்ட்லாந்து சமூக கல்லூரியும் அண்மித்து உள்ளது. இதனால் இங்கு "கல்லூரி நகர" சூழல் நிலவுகிறது. 2020 கணக்கெடுப்பு தரவுகளின்படி இந்த நகரத்தின் மக்கள்தொகை 32,108.
# பாரதிய ஞானபீடம்

**பாரதிய ஞானபீடம்** (**Bharatiya Jnanpith**) 18 பிப்ரவரி 1944-இல் சாகு சாந்தி பிரசாத் ஜெயின் என்பவரால் துவக்கப்பட்ட பாரதிய ஞானபீடம், இந்திய இலக்கிய ஆராய்ச்சி அமைப்பாகும். இதன் தலைமையிடம் புது தில்லியில் உள்ளது.இந்த அமைப்பு சமசுகிருதம், பிராகிருதம், பாளி, மற்றும் அபபிரம்சா மொழிகளின் சமயம், கவிதை, இலக்கியம், தத்துவம், தர்க்கம், இலக்கணம், சோதிடம், வானவியல் மற்றும் அறநெறிச் சார்ந்த சுவடிகளை, காகிதத்தில் நூல் வடிவத்தில் வெளியிடுவதுடன்,ஆராய்ச்சிகளையும் மேற்கொள்கிறது. இநத அமைப்பு இந்திய அரசியலமைப்பு அங்கீகாரம் அளித்த இந்திய மொழிகளில் இலக்கியம் படைத்தோருக்கு ஆண்டு தோறும் ஞானபீட விருது மற்றும் மூர்த்திதேவி விருதுகளை வழங்குகிறது. இந்த அமைப்பு பல நூல்களை வெளியிட்டுள்ளது. அவற்றில் மூர்த்திதேவி கிரந்த மாலை மற்றும் லோகாதய கிரந்தமாலை எனும் இரண்டு நூல்களை முதன்மையானது.  
இந்த அமைப்பு வழங்கும் ஞானபீட விருதுகள், தமிழ் மொழியில் எழுத்தாளர் அகிலனுக்கு 1975-ஆம் ஆண்டிலும் மற்றும் ஜெயகாந்தனுக்கு 2002-ஆம் ஆண்டிலும் வழங்கப்பட்டது.
# வலைவாசல்:சமணம்

<div><><font size="+0.5" >**சமண வலைவாசல்**</font> </div>
<div100%" cellpadding="5" cellspacing="10"
| |  
<div>  
|}  
</div>  
<div></div>  
| <h2 id="mp-tfa-h2">சிறப்புக் கட்டுரைகள்</h2> |  |
| --- | --- |
| <div id="mp-tfa">  
</div> | } |
| |  
| <div id="mp-itn">  
</div> | } |
| --- | --- |
|}  
|}  
| <h2 id="mp-tfa-h2">பகுப்புகள்</h2> |  |
| --- | --- |
| <div id="mp-tfa">
</div> | } |
| |  
| <div id="mp-itn">  
</div> | } |
| --- | --- |
|}  
<div>  
<div>  
|}  
</div>  
</div>
|}
# விக்கிப்பீடியா:விக்கித்திட்டம் சமணம்

<div id="head">}</div>  
</div>  
__NOTOC__
**<div>இத்திட்டம் சமணம் தொடர்பான புதிய கட்டுரைகளை உருவாக்குவதையும், மேம்படுத்துவதையும் நோக்கமாகக் கொண்டுள்ளது. மேலும் சமணம் தொடர்பான கட்டுரைகளை இயற்றும் விக்கிப்பயனர்களை இணைக்கவும், அவர்களுக்கு வழிகாட்டி உதவி புரியவும் இத்திட்டம் வழிவகை செய்கிறது.  
தாங்களும் இத்திட்டத்தின் கீழ் இணைந்து சமணத்துக்கும், தமிழுக்கும் தொண்டு செய்ய இயலும், அதற்கு இங்குள்ள **'திட்ட உறுப்பினர்கள்**' பகுதியில் தங்கள் பெயரைச் சேர்த்துக்கொள்ளவும். பின் கீழ்க்கண்ட தலைப்புகளில் தாங்கள் கட்டுரைகளை இயற்றலாம், உதவி தேவைப்பட்டால் ஆலமரத்தடியில் அல்லது ஒத்தாசைப் பக்கத்தில் கேட்கவும்.  
</div>**  
| <div>
==நோக்கம்==  
நமது விக்கித்திட்டம் சமணத்தின் குறிக்கோள்:
* சமணம் தொடர்பான கட்டுரைகளின் அளவினையும் தரத்தினையும் அதிகரித்தல்.
* சமணப் பெரியார்கள் மற்றும் கோயில்கள் பற்றிய கட்டுரைகளை மேம்படுத்தல்.
* கட்டுரைகளை எளிய தேடலின் பொழுதே ஆர்வமுள்ளோருக்கு கிடைக்க வழிவகை செய்தல்.
* வலைவாசல்:சமணம் பராமரிப்பு.
<div></div>
</div>  
<div>  
==சமீபத்தில் தொகுக்கப்பட்ட கட்டுரைகள்==  
சமண சமயம் தொடர்பான கட்டுரைகளில் சமீபத்தில் பயனர்கள் செய்துள்ள மாற்றங்கள் இங்கு பட்டியல் இடப்பட்டுள்ளன. ஆர்வமுள்ளோர் இப்பட்டியலில் பிற பயனர்கள் செய்த மாற்றங்களை கண்காணிக்கலாம்.
</div> </div>  
<div>  
==வார்ப்புருக்கள்==  
* பயனர் பக்கத்தில் இடவேண்டிய வார்ப்புருக்கள் மற்றும் கட்டுரைகளின் பேச்சுப் பக்கத்தில் இட வேண்டிய சமண சமய வார்ப்புருக்கள் குறித்து விக்கிப்பீடியா:விக்கித்திட்டம் சமணம்/வார்ப்புருக்கள் இங்கு காணவும்.
</div>  
<div>  
==தகவல் பலகை==  
</div> | <div>  
==சிறப்பு உள்ளடக்கங்கள்==
;**வலைவாசல்கள்**
இந்நாள் வரை விக்கிப்பீடியாவின் முதல் பக்கத்தில் சமண சமயம் தொடர்புடைய **1** வலைவாசல் காட்சிப்படுத்தப்பட்டுள்ளது. எனினும் சிறப்பு வலைவாசல் தகுதியை இன்னும் இந்த வலைவாசல் பெறவில்லை.
***வலைவாசல்:சமணம்**  
;**கட்டுரைகள்**
இந்நாள் வரை விக்கிப்பீடியாவின் முதல் பக்கத்தில் சமண சமயம் தொடர்புடைய **1** கட்டுரை காட்சிப்படுத்தப்பட்டுள்ளது.
சிறப்புக் கட்டுரைகள் தொகுப்பு  
;**படங்கள்**
இந்நாள் வரை விக்கிப்பீடியாவின் முதல் பக்கத்தில் சமண சமயம் தொடர்புடைய **1** படம் காட்சிப்படுத்தப்பட்டுள்ளது.
சிறப்புப் படங்கள் தொகுப்பு  
;**உங்களுக்குத் தெரியுமா அறிவிப்புகள்**
இந்நாள் வரை விக்கிப்பீடியாவின் முதல் பக்கத்தில் சமண சமயம் தொடர்புடைய **6** உங்களுக்குத் தெரியுமா அறிவிப்புகள் காட்சிப்படுத்தப்பட்டுள்ளன.
உங்களுக்குத் தெரியுமா தொகுப்பு  
</div>  
<div>  
==திட்ட உறுப்பினர்கள்==  
<div>
* பிரசாந்
* சகோதரன் ஜெகதீஸ்வரன் (பேச்சு) 05:20, 22 செப்டம்பர் 2021 (UTC) |
| --- | --- |
| <div>  
==இலக்குகள்==
# சமணம் தொடர்பான கட்டுரைகளை செம்மைப்படுத்தல் மற்றும் விக்கியாக்கம் செய்தல்.

;உடன் செய்ய வேண்டியவை
====முதல் இலக்கு====
# விக்கித்திட்டம் சமணத்தின் கீழுள்ள கட்டுரைகளின் பகுப்புக்களைச் சீரமைத்தலும் தேவையான பகுப்புக்களை உருவாக்குதலும்.

====இரண்டாவது இலக்கு====
# சமணம் தொடர்பான கட்டுரைகளிலுள்ள ஆர்வமுள்ள துணுக்குகளை உங்களுக்குத் தெரியுமா பகுதியில் இடம்பெறச்செய்தல்.

====பெரும் இலக்கு====
# சமணம் தொடர்பான - | <div>

==நிறைவுற்றவை==
# 

</div> |
| <div>  
==இவற்றையும் காண்க==
* [[விக்கிப்பீடியா:விக்கித்திட்டம் சமணம்/முக்கியக் கட்டுரைகள்
* விக்கிப்பீடியா:விக்கித்திட்டம் சமணம்/முக்கியக் கட்டுரைகள் - 2
* விக்கிப்பீடியா:விக்கித்திட்டம் சமணம்/உருவாக்கப்பட வேண்டிய கட்டுரைகள்  
</div> | } |
# மயிலாடுதுறை மாவட்டத்திலுள்ள கல்வி நிலையங்கள்

**மயிலாடுதுறை மாவட்டத்திலுள்ள** கல்வி நிலையங்கள் என்பது தமிழகத்தின் நாகப்பட்டினம் மாவட்டத்திலுள்ள கல்வி நிலையங்களைப் பற்றிய தொகுப்பாகும்.
# மயிலாடுதுறை மாவட்டத்திலுள்ள கல்வி நிலையங்கள்

## கலை அறிவியல் கல்லூரிகள்

- அரசு கலை மற்றும் அறிவியல் கல்லூரி சீர்காழி- புதூர்
- கலைமகள் கலை மற்றும் அறிவியல் கல்லூரி, செம்பனார்கோவில்
- ஏ. ஆர். சி. விசுவநாதன் கல்லூரி, மயிலாடுதுறை
- ஏ. வி. சி. கல்லூரி, மயிலாடுதுறை
- பூம்புகார் கல்லூரிதன்னாட்சி, சீர்காழி
- தர்மபுரம் ஞானாம்பிகை அரசினர் மகளிர் கலைக் கல்லூரி, மயிலாடுதுறை
- தீன் கலை அறிவியல் கல்லூரி, நீடூர்
- விவேகானந்தா மகளிர் கலை மற்றும் அறிவியல் கல்லூரி
- சிசிசி சமுதாயக் கல்லூரி, மயிலாடுதுறை
- சிஐடி கம்யூனிட்டி கல்லூரி (தமிழ் நாடு திறந்த பல்கலைக்கழகம்), மயிலாடுதுறை
- ஆர்க்கிட் நர்சிங் & கேட்டரிங் கல்லூரி
- ஶ்ரீ சாரதா டெக்னிக்கல் இன்ஸ்டிடியூட் ஆப் காமர்ஸ், சீர்காழி
# மயிலாடுதுறை மாவட்டத்திலுள்ள கல்வி நிலையங்கள்

## கலை அறிவியல் கல்லூரிகள்

### ஆசிரியர் பயிற்சி கல்லூரிகள்

- ஆக்ரா ஆசிரியர் பயிற்சி நிறுவனம், மயிலாடுதுறை
- நல்ல சமாரியன் மகளிர் ஆசிரியர் பயிற்சி நிறுவனம், மயிலாடுதுறை
- கலைமகள் ஆசிரியர் பயிற்சி நிறுவனம், தரங்கம்பாடி
- சாய் ராம் ஆசிரியர் பயிற்சி நிறுவனம், சீர்காழி
# மயிலாடுதுறை மாவட்டத்திலுள்ள கல்வி நிலையங்கள்

## கலை அறிவியல் கல்லூரிகள்

### துணை மருத்துவக் கல்லூரிகள்

- ஆரோக்கிய அன்னை பாரா மருத்துவக் கல்லூரி, சீர்காழி
- ஆர்.எம்.எம்.சி.எச். நர்சிங் கல்லூரி
# மயிலாடுதுறை மாவட்டத்திலுள்ள கல்வி நிலையங்கள்

## கலை அறிவியல் கல்லூரிகள்

### அரபிக் கல்லூரிகள்

- ஜாமியா மிஸ்பாஹுல்ஹுதா அரபிக் கல்லூரி - நீடூர் நெய்வாசல்
# மயிலாடுதுறை மாவட்டத்திலுள்ள கல்வி நிலையங்கள்

## கலை அறிவியல் கல்லூரிகள்

### கல்வியியல் கல்லூரிகள்

- ஆக்ரா கல்வியியல் கல்லூரி, மயிலாடுதுறை
- சாய் ராம் கல்வியியல் கல்லூரி, சீர்காழி
# மயிலாடுதுறை மாவட்டத்திலுள்ள கல்வி நிலையங்கள்

## பொறியியல் கல்லூரிகள்

- ஏ. வி. சி. பொறியியல் கல்லூரி, மயிலாடுதுறை
# மயிலாடுதுறை மாவட்டத்திலுள்ள கல்வி நிலையங்கள்

## பொறியியல் கல்லூரிகள்

### பாலிடெக்னிக் கல்லூரிகள்

- A.V.C.C பாலிடெக்னிக் கல்லூரி, மயிலாடுதுறை
- சீனிவாசா சுப்புராயா பல் தொழில்நுட்ப கல்லூரி
# இத்தாக்கா

:*இந்தக் கட்டுரை கிரேக்கத் தீவைக் குறித்தது; அமெரிக்காவில் இதே பெயருள்ள நகருக்கு இதாக்கா, நியூ யோர்க் காண்க*  
**இத்தாக்கா** (*Ithaca* அல்லது *Ithaka* அல்லது **Ithaki**; ) கிரேக்க நாட்டின் மேற்கே அயோனியன் கடலில் அமைந்துள்ள ஓர் தீவு. இது ஏறத்தாழ நீளமும் அகலமும் கொண்டது. 2001இல் இங்கு 3,000 பேர் வாழ்ந்து வந்தனர்.  
கிரேக்க இதிகாசக் கவிதை *ஒடிசியில்* இத்தாக்காவை *ஒடிசியசு* என்ற மன்னர் ஆண்டு வந்ததாகக் குறிப்பிடப்பட்டுள்ளது. இதில் குறிப்பிடப்பட்டுள்ள பண்டைய தீவு தற்போதைய தீவிலிருந்து வேறுபட்டிருக்கவும் வாய்ப்புள்ளது.
# இத்தாக்கா

## நூற் தொகை

- Brown, Jonathan. *In search of Homeric Ithaca*, Canberra, Parrot Press, 2020.
- Dervenn, Claude. *Iles de Grèce d'Ithaque à Samothrace*, Paris, Impr. auxiliaire; J. de Gigord. (S.M.), 1939.
- Hetherington, Paul. *The Greek Islands: Guide to the Byzantine and Medieval Buildings and their Art*, Londres, 2001.
- Le Noan, Gilles. *À la recherche d'Ithaque: essai sur la localisation de la patrie d'Ulysse*, Quincy-sous-Sénart, Éd. Tremen, 2001.
- Schliemann, Henry. *Ithaque, le Péloponnèse, Troie: recherches archéologiques*, Paris, C. Reinwald, 1869.
# இத்தாக்கா

## மேலும் அறிய

-
# விரல் ஏரிகள்

, மேல் வடதில் ஒனீடா ஏரி,ஒனீடாவிற்கு நேர் கீழே கசநோவியா ஏரி.]]  
**விரல் ஏரிகள்** (**பிங்கர் லேக்சு**,*Finger Lakes*) அமெரிக்காவின் நியூ யோர்க் மாநிலத்தின் *பிங்கர் லேக்சு வட்டாரம்* எனப்படும் பகுதியில் வடக்கு-தெற்காக அமைந்துள்ள ஏழு நீண்ட, குறுகலான ஏரிகள்.  
புவியியல் பெயராக *விரல் ஏரி* மீயாழமிக்க பனிபடர்ந்த பள்ளத்தாக்கில் உள்ள நீண்ட, குறுகலான ஏரியைக் குறிக்கும்; ஆனால் ஓரிடத்தின் பெயராக *பிங்கர் லேக்சு* 19வது நூற்றாண்டிலிருந்து குறிப்பிடப்படுகிறது. கயுகா, செனெகா ஏரிகள் ஐக்கிய அமெரிக்க நாட்டிலுள்ள மீயாழமிக்க ஏரிகளாகும்; இவை முறையே , ஆழமானவை. இவற்றின் அடிப்பகுதிகள் கடல்மட்டத்தையும் விட தாழ்வானவை. இவைகளில் எந்தவொரு ஏரியின் அகலமும் கூடுதலாக இல்லை. இவற்றில் பரப்பளவில் மிகப் பெரியதான செனெகா ஏரி நீளமும், பரப்பளவும் கொண்டுள்ளது.
# அனோவர், நியூஆம்சயர்

**அனோவர்** (*Hanover*) ஐக்கிய அமெரிக்காவின் நியூ ஹாம்சயர் மாநிலத்தில் கிராஃப்டன் கவுன்ட்டியில் கனெக்டிக்கட் ஆற்றோரமாக அமைந்துள்ள நியூ இங்கிலாந்து வகை நகரம். 2010 மக்கள்தொகை கணக்கெடுப்பின்படி இதன் மக்கள்தொகை 11,260. இந்த நகரில் டார்ட்மத் கல்லூரி, ஐக்கிய அமெரிக்க படைத்துறைப் பொறியியலாளர் அணி, குளிர் வட்டார ஆராய்ச்சி மற்றும் பொறியியல் ஆய்வகம், அனோவர் உயர்நிலைப் பள்ளி ஆகியன அமைந்துள்ளன. இந்த நகரூடே அப்பலாச்சியன் தடம் செல்வதால் பல இயற்கைக் காப்பகங்களும் மலைவழிப் பாதைகளும் உள்ளன.
# கனெக்டிகட் ஆறு

**கனெக்டிகட் ஆறு** ஐக்கிய அமெரிக்காவின் நியூ இங்கிலாந்து வட்டாரத்தின் மிக நீளமான ஆறு. இது நான்கு மாநிலங்கள் வழியாக தெற்குமுகமாக தொலைவிற்கு ஓடுகிறது. இது கனடாவின் கியூபெக்மாகாணத்துடனான அமெரிக்க எல்லையில் உற்பத்தியாகி நியூ யோர்க் மாநிலத்தில் நீள் தீவு இடைக்கடலில்சேர்கிறது. இதன் வடிகால் பரப்பு . இது நீள் தீவு இடைக்கடலின் 70% நன்னீருக்கு காரணமாக உள்ளது.. இந்நதி ஐக்கிய அமெரிக்காவின் நியூ ஹாம்சயர், வெர்மான்ட், மாசச்சூசெட்ஸ், கனெடிகட் மாநிலங்கள் வழியே பாய்கின்றது.  
கனெக்டிகட் ஆற்றுப் பள்ளத்தாக்கு வடகிழக்கு அமெரிக்காவின் செழிப்பான விளைநிலங்களைக் கொண்டுள்ளது. மேலும் இதனோரமாக ஹார்ட்ஃபோர்டு-இசுப்ரிங்பீல்டு அறிவுத் தாழ்வாரம் அமைந்துள்ளது.
# விக்கிப்பீடியா:விக்கி பெண்களை நேசிக்கிறது - தெற்காசியா 2021/பங்கேற்பாளர்கள்

## பங்கேற்பாளர்கள் 2021

விக்கி இந்தியப் பெண்களை நேசிக்கிறது- தெற்காசியா 2021 திட்டத்தில் உங்கள் பெயரைக் கீழே பதிவு செய்யவும்.  
1. பாலசுப்ரமணியன்
1. பயனர்:சுஜீவன் தர்மரத்தினம்
1. கி.மூர்த்தி
1. சா அருணாசலம்
1. மகாலிங்கம்
1. சிவகோசரன் (பேச்சு) 15:51, 31 ஆகத்து 2021 (UTC)
1. அனிட்டா இ
1. மணியன் (பேச்சு)
1. சத்திரத்தான்
1. <font face="Casteller" size="4">ஸ்ரீ</font> <sup><font face="Lucida Handwriting" color="green">(✉)</font></sup> 11:39, 1 செப்டம்பர் 2021 (UkTC)
1. ஷந்தோஷ் ராஜா யுவராஜ் (பேச்சு) 03:51, 02 செப்டம்பர் 2021 (UTC)
1. சிவானியா ரவிநந்தா
1. பயனர்:Haarid Anees
1. பயனர்:ஜே.எம்.பாஸித்
1. பயனர்: முஹம்மட் ஷப்ராஸ்
1. காந்திமதி
1. பயனர்:பாத்திமா பின்த் சம்சுதீன்
1. M.Muthuselvi
1. R.Tharshini
1. Kalathurkasim (பேச்சு) 17:36, 7 செப்டம்பர் 2021 (UTC) kalathurkasim# மயூரநாதன்
1. நந்தினி
1. ருக்மணி
1. வித்யா ஸ்ரீ
1. பாஹிம்
1. ஹரீஷ்
1. எஸ். பி. கிருஷ்ணமூர்த்தி
1. பயனர்: சுவன்தித்தா
1. பயனர்:J.Yogaruby/J.Y.Ruby
1. உலோ.செந்தமிழ்க்கோதை